حضرت عبد اللہ بن عمرو بن العاص رضی اللہ عنہ اپنے زہد وتقویٰ اور کثرتِ عبادت کے لحاظ سے خاص شہرت رکھتے تھے ، طبیعت فطرۃ رہبا نیت کی طرف مائل تھی ، دن عموماً روزوں میں بسر ہوتا اور رات عبادت میں گذر جاتی تھی،آنحضرت ﷺ کو اطلاع ہوئی تو آپ نے بلا کر فرمایا ، عبد اللہ ! مجھے معلوم ہوا ہے کہ تم نے عہد کیا ہے کہ تمام عمر دن کو روزے رکھو گے اور رات عبادت میں صرف کرو گے بولے ہاں یا رسول اللہ ( بابی انت وامی ) فرمایا کہ" تم اس کی طاقت نہیں رکھتے،روزہ رکھو اور افطار کرو ، نماز پڑھو اور آرام کرو ، مہینہ میں صرف تین روزے رکھا کرو؛ کیونکہ ہر نیکی کا معاوضہ دس گناہ ہوتا ہے ، لیکن اس کا ثواب تمام عمر روزہ رکھنے کے برابر ہے " عرض کیا " یا رسول اللہ ! صلی اللہ تعالیٰ علیہ وسلم میں اس سے زیادہ طاقت رکھتا ہوں "
Entity: عبد اللہ بن عمرو بن العاص — Type: /person/author, /person